גרברה

גרברה (שם מדעי: Gerbera) היא סוג של צמחים ממשפחת המורכבים. התיאור המדעי הראשון של גרברה נעשה על ידי ג'וזף דלטון הוקר במגזין הבוטני של קרטיס (Curtis's Botanical Magazine) בשנת 1889 כאשר תיאר את המין דרום אפריקאי Gerbera jamesonii (גרברה עדינה). גרברה ידועה גם בשם העממי 'חיננית אפריקאית'.

 אטימולוגיה 
הסוג נקרא על שמו של הבוטנאי והרופא הגרמני טראוגוט גרבר (1710—1743) שטייל רבות ברוסיה והיה ידידו של קארולוס ליניאוס.Sunset Western Garden Book, 1995:606–607

 תיאור 
ימין|ממוזער| גביעי גרברה
מיני גרברה הם עשבי תיבול רב-שנתיים בעלי גבעול גבוה ומפותח מעל הקרקע, תפרחת המכילה פרחים רבים צפופים, לרוב עם כתר פלומתי, המגיעים עד לגובה של 80 ס"מ. העלים כולם בדמות שׁוֹשֶׁנֶת, אליפטיים עם שוליים שלמים או בעלי שיניים או אונות, בעלי פטוטרת או עם בסיס הדומה לעלה כותרת, העלים בעלי קצה שפיצי ועורקים אלכסוניים היוצאים מקו החוצה את העלה, לעיתים קרובות העלים גלדניים (בעלי מרקם הדומה לעור דק ועבים במעט מעלים רגילים) וסיביים ורכים מתחת. על חלק מן השושנות עשויים לגדול גבעולי פריחה, לפעמים בעלי חפים.

 מינים 
מינים רבים שנכללו בעבר בסוג זה מסווגים כעת בסוגים: Chaptalia, Leibnitzia, Mairia, Perdicium, Trichocline, ו-Oreoseris.

בהתאם לאינדקס הבין-לאומי לשמות צמחים הסוג גרברה כולל 22 מינים מוסכמים:

 סקציה גרברה 
 Gerbera crocea - דיאלסטי
 Gerbera grandis
 Gerbera linnaei. — ורינגבלום
 Gerbera ovata
 Gerbera serrata
 Gerbera tomentosa.
 Gerbera Wrightii .

 סקציה Lasiopus 
 Gerbera ambigua
 Gerbera aurantiaca
 Gerbera galpinii
 גרברה עדינה (Gerbera jamesonii)
 Gerbera sylvicola
 Gerbera viridifolia

 סקציה Pseudoseris 
 Gerbera bojeri
 Gerbera diversifolia
 Gerbera elliptica
 Gerbera emirnensis
 Gerbera hypochaeridoides
 Gerbera leandrii
 Gerbera perrieri
 Gerbera petasitifolia

 סקציה Parva 
 Gerbera parva

 תפוצה 
מקורו של הגרברה הוא באזורים טרופיים של אפריקה. הוא יובא למדינות אמריקה הלטינית ודרום-מזרח אסיה.

 שימושים 
גרברה פופולרית מאוד ונמצאת בשימוש נרחב כצמח גינה דקורטיבי או בזרי פרחים. הזנים המבויתים הם בעיקר תוצאה של הכלאה בין Gerbera jamesonii למין דרום אפריקאי נוסף, Gerbera viridifolia. הכלאה זו ידועה בשם Gerbera × hybrida. קיימים אלפי זנים למינים של סוג זה. הם משתנים מאוד בצורתם ובגודלם. צבעיהם כוללים לבן, צהוב, כתום, אדום וורוד. מרכז הפרח לפעמים שחור. לעיתים קרובות לאותו פרח יכולים להיות עלי כותרת בכמה צבעים שונים. התפרחות יכולות להיות קטנות עד לקוטר 7 ס"מ (גרברה 'מיני הארלי') או עד קוטר של 12 ס"מ (גרברה 'גולדן סרנה').

גרברה בעלת חשיבות מסחרית. זהו הפרח המשמש לזרים ושימוש ביתי, החמישי הנפוץ ביותר בעולם (אחרי ורד, ציפורן, חרצית וצבעוני). היא משמשת גם כאורגניזם מודל בחקר היווצרות פרחים.

גרברה מכילה נגזרות קומרין טבעיות. היא מושכת דבורים, פרפרים וציפורים, אך עמידה בפני צבאים. שתילי גרברה צעירים מכונים גרבריני.

 קישורים חיצוניים 

 Gerbera.org — האתר הרשמי של אגודת גרברה - שהוקמה בברברטון, דרום אפריקה
 מוזיאון הטראוגוט-גרבר, גרמניה (גרמנית)

 לקריאה נוספת 




 הערות שוליים 

קטגוריה:מורכבים
קטגוריה:דרום אפריקה: צומח
קטגוריה:צמחי גן